15.05.2021

**Сыктывкарын казьтыштісны Вежа Перымса Степанӧс**

Ода-кора тӧлысь 15 лунӧ Коми республикаса филармонияын вӧлі Ыджыд Перымса Епископ кулӧмсянь 625 во тырӧмлы сиӧм концерт. Концерт вылын юргис духовнӧй да йӧзкостса шылад, а сідзжӧ патриотическӧй сьыланкывъяс. Мероприятие вылӧ воліс Коми Республикаса Юралысь Владимир Уйба.

«Перымса Степан ӧнія видзӧдлас серти вӧчис коми муын зэв ыджыд удж, - пасйис чолӧмалана кывйын Владимир Уйба. - Сійӧ лӧсьӧдіс медводдза коми анбур, комиӧдіс вичкоын служитан шӧр гижӧдъяс, восьтіс медводдза манастыръяс. Сылӧн вӧчӧмторйыс тӧдчана ӧні и лоас тӧдчанаӧн уна нэм чӧж».

Перымса Степан паськӧдіс коми муын кристослы эскӧм. 1383 воӧ сійӧс вӧлі пуктӧма медводдза епископӧн Перымса епархияӧ, кодӧс лӧсьӧдіс аслас миссионерскӧй уджӧн.

Перымса Степанлӧн удж сетіс позянлун пыртны Москваса Великӧй княжествоӧ перымса муяс. Сэсся татысь лои Ыджыд Россия.

Перымса Степанӧс олігӧныс нин шуисны вежаӧн. Сылысь олӧм гижӧдсӧ тэчӧма Епифаний Премудрӧй, коді тӧдлӧма Степанӧс. Вежа Степанӧс казьтылан лун – ода-кора тӧлысь 9 лунӧ.

15.05.2021

В Сыктывкаре почтили память Святителя Стефана Пермского

Концерт, посвященный 625-летию со дня успения Епископа Великопермского, состоялся 15 мая в Коми республиканской филармонии. В программе концерта – духовная и народная музыка, а также песни патриотической тематики. Мероприятие посетил Глава Республики Коми Владимир Уйба.

«Стефан Пермский по нынешним меркам проделал на коми земле огромную работу, - отметил в приветственном слове Владимир Уйба. - Он создал первую коми азбуку, перевёл на коми язык основные богослужебные тексты, основал первые монастыри. Его наследие всегда будет значимым отныне и на многие века».

Стефан Пермский проповедовал христианство в землях коми. В 1383 году был поставлен первым епископом образованной в результате его миссионерской деятельности Пермской епархии.

В результате деятельности Стефана Пермского Московская Русь стала полиэтнической христианской страной, произошло вхождение пермских земель в состав Великого княжества Московского, которое со временем преобразовалось в Великую Россию.

Стефан Пермский уже при жизни был фактически признан святым. Его житие составлено Епифанием Премудрым, лично знавшим Стефана. День памяти святителя зырян отмечается 9 мая.